বাংলাদেশের বিপক্ষে নামার আগে জোড়া অঘটন অস্ট্রেলিয়া শিবিরে
গো নিউজ২৪ | স্পোর্টস ডেস্ক প্রকাশিত: জুন ১৯, ২০১৯, ১১:৩১ পিএম
৪৮ ম্যাচের বিশ্বকাপ ২৯তম ম্যাচে পা দিয়েছে। বলা চলে বিশ্বকাপ এখন মাঝপথে-ভরা যৌবনা। যাতে পয়েন্ট টেবিলে দ্বিতীয়তে অস্ট্রেলিয়া। তাদের পরবর্তী অর্থাৎ ষষ্ঠ ম্যাচে প্রতিপক্ষ বাংলাদেশ। বৃহস্পতিবার নটিংহ্যামে অনুষ্ঠিত হবে হাইভোল্টেজ ম্যাচটি। তবে তার আগে জোড়া ঘটনায় দুশ্চিন্তায় পড়েছে অজিরা। সেগুলো হচ্ছে, এখনো সেরা একাদশ খুঁজে পায়নি তারা। ইনজুরি বেশ ভাবাচ্ছে পাঁচবারের চ্যাম্পিয়নদের।
দলটিতে ব্যাট হাতে অ্যারন ফিঞ্চ, ডেভিড ওয়ার্নার, স্টিভ স্মিথ, গ্লেন ম্যাক্সওয়েলরা ফর্মে রয়েছেন। বোলিং বিভাগে মিচেল স্টার্ক, প্যাট কামিন্সরাও রয়েছেন দারুণ ছন্দে। তবে দলে প্রকৃত একজন অলরাউন্ডারের অভাব বোধ করছেন কোচ। স্টনিসের ইনজুরি দলটির সেরা একাদশ গোছাতে সমস্যার সৃষ্টি করছে বলে মত তার।
এই ব্যাপারে তিনি বলেন, টুর্নামেন্টের এই পর্যায়ে এসে আমরা কন্ডিশন সম্পর্কে ধারণা নেয়ার চেষ্টা করছি এবং আমাদের সেরা একাদশ কোনটি সেটা খোঁজার চেষ্টা করছি। খেলোয়াড়রা সেটা বুঝতে পারছে এবং সেই অনুযায়ী অনুশীলন করছে। স্বস্তির বিষয় হচ্ছে আমরা এখনো জিতে যাচ্ছি। এখনো আমরা ছন্দ খুঁজে পাইনি, যা পরবর্তী ধাপে আমাদের জন্য ভয়ঙ্কর হয়ে দাঁড়াবে।
মূলত স্টনিসের ইনজুরি সবকিছু গুলিয়ে দিয়েছে অস্ট্রেলিয়া ম্যানজম্যান্টকে। তার অনুপস্থিতিতে এখনো সেরা একাদশ খুজে পায়নি অস্ট্রেলিয়া।
এ সম্মাননা আমাকে নয়, উইলিয়ামসনকে দিন: স্টোকস
জাপার বিবাদ প্রকাশ্যে: এরশাদের শূন্য আসনে বিএনপি!